
ОЦИ 


Рок” Үү; 


Пренумерата в краю: 
30 грошей місячио, 
80 к: квартально, 

1.50 5 полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячпо, 10 кор. полрочпо, 
20 кор. рочно. 


ЩШны оголошень: 
Ц'’ла сторона 120 зл., “з сто- 
роны 60 зл., !/4 стороны 35 зл., 
в стор. 20 зл., :/1в стор. 10 зл.; 
оголошеня малы за 1 мм. 20 гр., 
в текст! 30 гр., перед текстом 
$0 гр. При місячном и долшом 
оголошеню значна знижка. 


Конто чекове Нр. 404.155. 


Выходит в каждый четверг, 
Редакция и администрация в Крыниці. — Адрес „Лемко“ Крыница ет 


Третя рочница смерты Маршала Осифа Пилсудского. 


В цілом краю отслужено в тот день заупо- 


ДИРЫЙ жаль и честь, як ' 
того Героя. 

Дня. 12. мая припала третя рочнина. смер- 
ти Освободителя Польщи, Першого Маршала 0- 


койны Богослуженя, в котрых приняли участь 
школы, уряды, войско и населенє, 

По школах уряджено академии посвячены 
памяти Великого Мужа. На академиях присут- 


живит для Незабы- 


сифа Пилсудского. 


Втраты идучи в милионы. 


Нарікаме при каждой случайности на бі- 
ду, але біді той не стараме ся зарадити. Прае- 
да, для села найважнійше ест тото, штобы зер- 
но, паша, худоба и другы продукты сельского 
господарства мали высоку ціну, але на том не 
кончит ся властиво жерело доходу с тосподар- 
ства. 

Каждый человік, а передовсем селянин по- 
винен быти ощадный. А мы, мусиме тото собі 
открыто и щиро сказати, не умієме щадити. 
Масу річей вышмаряме яко непридатны, хоц 
они належито выкористаны могли бы дати нам 
значны доходы. 

Недавно писали мы, якы великы троши 
выдав Полыца за спроваджане до краю старе 
желіво и стары шматы, хоц у нас валят ся по 
фосах и. париях маса потолченых бляшаных 
мисок и рижных желізных предметов, а также 
гниє немало шмат, занечищаючи воздух, — 
днеска хочеме звернути увагу на шкоды, якы 
повстают с недбальства и лінивства. 

Брудны стайні о зтнилом, зловонном по- 
вітрю, брудны, гноєм обліплены коровы и дру- 
гы статкы, то перши річи, якы треба конечно 
змінити, если хочеме, штобы нам и нашим ді- 
тям жило ся лучше, Занедбана, брудна корова 
не може ся добре доити аж и втотчас, коли кор- 
миме ю добре. 

Кром! того молоко от брудной коровы, на- 
ходячой ся в смердячой стайні перейде скоро 
неприятным запахом стайні, и выроблене е не- 
го масло. яко маюче также тот запах, мусит ма- 
ти низіну. ціну от масла чистого и свіжого. 


Таксамо битє звірят шкодит страшно зв:- 
рятам и с битем худобы повинно село раз на 
все покончити. Коні и волы тягнут, килько 
старчит им сил, а всли ктоси наладовал на воз 
за тяжко, то треба воз попхати самому, а не 
бити кон1, бо то и так не поможе а коня може 
знаровити. 


Битє шкодит также коровам и телятам, 0- 
но вплыват некористно на выдайность молока 
и розвой организма, а побита або потолчена на 
возі свиня має на торзі низшу ціну. 


Не меньше от битя шкодит худоб: тыт 
(хробацтво), котре, докучаючи худобі и высы- 
саючи с ней крог, также дійствув некористно 
для розвою худобы. Через такы занедбаня ма- 
ме в.господарстві значно векши втраты, як са- 
ми думаме. 


Не здавме собі справы с того, килько и я- 
кого молока дают наши коровы, а килько по- 
винни давати при належитом их плеканю. Так- 
само не думаме над тым, якый прирост на вазі 
дают наши телята, и свині и якый прирост вст 
возможный до одержаня и доконче потребный, 
штобы ховане телят и свиней ся оплачало. На- 
рікаме пак, же сельске тосподарство приносит 
втраты, а забываме, же мы сами тому винни. 


Не сут то однак одынокы втраты, ЯКЫ ВИ- 
дит ся по селах, вст их значно веце. Стают ся 
они правдивом причином біды на селі и тому 
В слідуючом числі знова о гдекотрых © НИХ 


напиеме, 


Опасность совітско- 
ЯПОНСКОЙ ВОЙНЫ. 


Атенция Домеи доносит, же по поғороті 
марш. Блюхера с Москвы до Хабаровска армия 
сов:тска на Далеком Веході ест значно векріп- 
лена. Прийхало там много новых отрядов войск 
панцерных и летничих ескадр. Также вскріп- 
лено совітску фльоту на ріці Амур и в морской 
базі коло Владывостока. 

Янонекый. министер” затраничеьех справ 
Гирота, на конференции тазетярской, на ко- 
трой было около 50-ох кореспондентов рижных 
газет, дал поясненя, высвітлюючи справу акту- 
альной политыкы заграничной. 

Отношеня совітско-японскы не сут добры 
и то по причин! рижных спорных справ, котры 
Япония хотіла бы полатодити всі отраз, а Со- 
віты наміряют ограничити угоду лем до справ 
НАЙПИЛЬНіЙШИХ. 

Отношеня дыпльоматычны не сут перерва- 
ны, але не сут они и добры, а всли переговоры 
в Шли полатодженя спорных справ не дадут 
успішното результату, в таком разі будут ище 
планьши, як тепер. 

Япония буде терпіти таке положенє так 
долго, як долто буде тото возможна, Совты 0 
днак поматают милитарно Кытаввы в’ значной 
мір:, не так значно однак, як хотіли бы того 
кытайцы. Совіты повинни здати собі справу с 
безрезультатности даваня дальшой помочи 
Кытаю. 

7 одной стороны Совты пересылают новы 
войска на Далекый Всход, с друтой стороны Я- 
пония заповідат, же таке положенє буде тер- 
піти лем так долго, покаль буде тото возмож- 
не, Чи в том всем не м:стит ся опасность, же 
положенє зробит одна або друга сторона не- 
возможным и же треба. буде спор рішити при 
помочи карабинов? 


Втопил ся разом с конями, Николай Граб, 
селянин с Корнича коло Коломыи хотіл пере- 
іхати возом запряженым в пару коней через 
ріку Прут, штобы достати ся до села Грушова. 
На середині рікы коні впали в выжолобену 
яму и почали топити ся. Граб скочил до воды, 
штобы ратовати коні, але вода втятнула и єго 
: яму и он утопил ся разом с конями. 

Испанскы республиканцы просят о мир. 


Испанскы националистычны тазеты доно- 
сят, же республиканске правительство робит 
стараня, штобы европейскы державы подняли 
на засіданю Лигы Народов инициятыву в ціли 
законченя войны в Испании. 

Газеты тоты атакуют республиканцов, же 
хотят робити с себе ангелов мира тепер, коли 


грозит им цілковите знищенє. Ген. Франко за- 
явил, же не може быти бесіды о якойси угоді 
с червеным правительством, а если республи- 
канцы хотят перестати воювати, то мусят под- 
дати ся на ласку и неласку националистычных 
войск. 


араан ЗЛА ЖАКО БН НОВСТ ПЗЗОНИЕИОСИ АЛВУЧИЬУЕЕЗИЕЕНТИ ОСН ДОВЕРИИ: ЗСТ 
Чехословакия в клопотах. 


Газеты цілого світа интересовали ся в по- 
слідном часі побытом Гитлера в Римі и бесіда- 
ми, якы перевели Гитлер и Муссолини, 

Италия приняла Гитлера с нечуваном па- 
радом. Такых парад не роблено ани королям. 
На призд Гитлера побудовано специяльны до- 
мы, переведено новы улицы в Римі, заложено 
много квітовых огородов и т. д. Сам король вы- 
іхал на стацию, штобы привитати Гитлєра и в 
его карет разом с королем перехал Гитлер че- 
рез прикрашены улицы Риму, витаный сот- 
нями тысяч народа. 

Але Гитлер выіхал до Риму не лем для 
парады, Он перевел там с Муссолиним ряд бе- 
сід, маючих велике значенє для дальшой евро- 
пейской политыкы. 

Меже иншима бесідами порушено справу 
ческу, а именно оторваня Судетов от Чехосло- 
вакии. Початково газеты доносили, же Муссо- 
лини радил Гитлерови поғрздержность в спра- 


вах ческых, але послідны вісти сут такы, же 
Судеты мают творити своего рода независиму 
державу, контрольовану через гитлеровцов. 

При таком стан! справы правительство. че- 
ске може найти ся скоро в положеню австрий- 
ского канцлера Шушнига. Поза основныма 
справами німецке населенє Судетов уж тепер 
жадат, штобы им позволити витати власти по 
гитлеровокы и давати до газет оголошеня, по- 
ручаючи купно отберательных радио-стаций, 
так сконструованых, же достают они лем ав- 
дыции с Німеччины, без стадий ческых. 

Сут то річи неважны, але могут они под- 
копати повагу ческых властей, котры в недол- 
гом часі могут найти ся в положеню Шушнита. 
Німцы будут высувати чимраз смільши жада- 
ня, а если ческе правительство не даст им пол- 
ной свободы, то могут вкрочити гитлєровскы 
войска и перевести плебисцыт. 


Негус іде до Женевы. 


Нерус приізджат до Женевы. Тота, вість пе- 
ред открытем засіданя Лигы Народов, на ко- 
тром мав быти рішена, справа Абисынии, тре- 
вожит умы европейскых политыков. 

Гдеякы газеты сут мніня, же при?зд негу- 
са на засіданє Лигы Народов спричинили фран- 
цускы лівы партии, хотячи тым способом у- 
труднити положенв министрови Боннетови и 
Галифаксови. 

Присутность негуса на засіданю Лигы На- 
родов не може уж тепер отмінити судьбы Аби- 
сынии и дати положительны результаты, але 
може выкликати прикры несподіванкы и о т0- 
то власне росходило ся лівым францускым 
партиям. 


ТЕСНО ИОНОВ БЕТА аас ан оса Д 
„Убєме Сталина...“ 


Тайна радиостация в Москві надає все от 
часу до часу авдыции и грозит Сталинови и 6- 
го сторонникам. 

Перед пару днями надала тайна стация 
цікавый комуникат о параді дня 1. мая в Мо- 
скві. Ведля того комуникату Сталин не присут- 
ствовал сам на Червеной Площі в часі дефи- 
ляды, бо боял ся о своє житв, лем выслал на 
дефиляду своего двойника, (человіка совсем по- 
добного до себе). 

Тым двойником был грузин, коваль Ра- 
мишвили, котрый стало жив на Кремлю и в ра- 
зі потребы выступув на парадах за Сталина. 
Комуникат заповідат, же як убют Сталина. то 
будут показывати Рамишвили, яко доказ, як 
рядил Сталин. 

Дальше комуникат подає, же уж тепер на 
многых видных становисках находят ся люде, 
котры належат до „Союоза освободителей”, але 
ище не сорганизовано належто цілой акции. 
Коли веі приготовленя будут зроблены, втот- 
час „Союоз освободителей” даст знак до поли- 
тычного переворота в Москві. 


занимати ся Политыком. 


Дня 19. квітня презыдент Бразылии Вар- 
гас подписал заряджене, заказуюче людям 
чужим (небраз“лийцам) проявляти политыч- 
ну діятельность. 

По ‘мысли зарядженя не вольно буде уря- 
джати походы, ужавти прапоры и отзнакы 
и давати информации. 

Всі товариства, котры не мают. позволеня 
властей, сут уважаны за закрыты и мусят они 
зликвидовати свою діятельность до 30-0х 
дней. р 


а м а] 
Опасность сектярства. 


В повоєнных часах починат ширити ся в 
наших горах сектярство. Дотепер обияло оно 
лем невелиқе число людей, але от часу до часу 
слышит ся, же в том або другом селі появлят 
ся якыйси новый апостол, котрый толосит и 
захвалят нову віру. Люде приходят с цікаво- 
сти, слухают незрозумлых им выводов и те- 
ории и часом попадают в блуд. Діє ся тото звы- 
чайно лем длятого, же люде не знают, в чом 
містит ся суть наукы сектярокой и вірят до- 
бре платным атитатором, котры представляют 
им науку той чи иншой секты в захотяючих 
барвах. 

Штобы. хоц частично освідомити людей, и 
што вїрят и што вызнают толосителі рижных 
сект, подаме ту найважнійши секты, якы роз- 
вивают свою діятельность в Польщі. 

У нас властиво сут дві секты: 1) рациона- 
листычна и 2) мистычна. До рационалистыч- 
ной належат штундо-бабтысты, адвентысты, 
соботникы и бадачи св. Писания. Штундо- 
бабтысты повстали с лютеранизма и кальвини- 
зма и они отшмаряют всякы церковны обряды, 
задержуючи лем крещенє и свхаристию и то 
лем в виді сымвола, представляючого вван- 

гелив. Дальше ище от вір : христовой отсту- 
пити адвентысты, котры не вірят в безсмерт- 
ность души, ани в нашого Спасителя Исуса 
Христа. Они ждуть на якогоси нового спаси- 
теля и на конец світа. 

Соботникы рижнят ся от них тым, же 
днем святочным 6ст у них, так як у жидов, 
субота. 

Бадачи святого Писання вызнают віру по- 
добну до штундо-бабтыстов, але не признают 
Св. Тройцы. 

Гдеякы не вдоволяют ся науком рациона- 
листычном и вводят до ней елемент мистыч- 
ный, низкый, допасованый до умственного 
уровня своих членов. Тоты творят т. зв. сек- 
ты мистычны” с посеред котрых найбольше 
знана ест секта русальников (зельоносьвонт- 
ковсцы), котры за свою „литуртию” уважают 
співы, танцы, истерычны крикы и сыксульны 
оргии. 

Друга мистычна секта, то сионисты-му- 
рашковцы. Секту тоту основал Мурашко — 
пророк „Илии” разом со свойом знакомом Оль- 
ты Кирилюк. Секта тота ест признана за нелє- 
гальну и мав сваих членов лем на. Полісю. 

Як видно уж с того короткого опису, всі 
сектярскы наукы противлят ся науці Христа 
и яко такы не могут быти правдивом науком. 
Отшмаряючи всякы христянскы обряды и вво- 
дячи на их місце співы, танцы и оргии, при- 
поминают нам они науку поганску, котра вст 
науком дикых народов. Чиж-бы и мы зачиин- 
ли дичити и вертати до доисторычных звыча- 
6в? 


АНААН ЧОНИКОНА УИ  АИААЯАИ 
Стан озимини. _ 


Головный Уряд Статыстычный зберат до- 
клады с цілого краю о стані озимин на весну. 
Ведля тых докладов в том році озимы засівы 
перетримали зиму добре. Найлучше перези- 
мовали одимины в воєводствах центральных, 
полудневых и западных. В воєводствах всхо- 
дных стан озимин ест слабший. Причином то- 
го єст посуха в осени, котра спричинила, же 
озимины не закоренили ся належито в осени. 
Кромі того в виленском воєводстві місцами 
сніг вылежал озимины, а понадто на озими- 
нах появила ся сніжна пліснь. 

На загал олнак стан озимин представлят 


ся добре. 


ВЕРЕН ЕР ЕТИМ ЗЕЕ ОА 


Рослина, от котрой втічут 
всі овады. 


Оден ученый англицкый, подорожуючи по 
Афрыці, зашол раз до хаты, положеной над 
ріком, тде уносило ся множество мух и моски- 
тов и спостерег, што в хаті ніт ани одной му- 
хы, хоц окна были поотвераны наост!ж. 

Счудованый тым небывалым явленем, до- 
відал ся, же причином того вст одна рослина. 
котрой запаху не переносят мухы и другы 0- 
вады. Рослина тота не вст труюча, але єй за- 
пах ест так неприятный для овадов, же они 
старают ся втечи от рослины як найдальше и 
отлітают от ней так скоро, же часто ударяют о 
стны с великом силом и убивают ся. 

Рослину тоту думают выкористати для ро- 
бленя с ней фабрычного препарату, якый вы- 
танял бы мухы и другы овады с наших хат и 
ставн. 


АНЧА ЕСИ ВЧ ОКТОО 


В Редакции „Лемка” в Крыниц! можна 
достати ріжны книжочкы религийного со- 
держаня, 


Ч. 18. (202) 


Овочи, яко сокы. 


В горах вст все ище за мало садов и пе- 
рейде много часу, покаль горскы села окру- 
жат ся прекрасныма, зеленыма садами. В се- 
лах скомасованыя видно великый поступ са- 
доводства. Там уж праві каждый господар має 
парудесят засадженых овочевых дерев. Дере- 
ва тоты роснут добре и оказує ся, же и в то- 
рах можна сады закладати лем треба уважа- 
ти. якы отміны дерев садити, 

Явленє садженя чим раз большого. числа 
овочевых дерев ест барз потішаюче, бо с ча- 
сом розвиненя ся садов, найде населенє в ово- 
чах здоровый корм, котрый вст потребный осо- 
бенно для належитото розвитя молодых орга- 
НИЗМОВ. 

Же овочи сут потребны до удержаня здо- 
ровля людей, видиме тото найлучше на малых 
дітях, котры жадно мечут ся на кажду зелени- 
ну, хоц она и квасна, тверда и несмачна. Сма- 
ковати такы дикы овочи не могут, а однак ді- 
ти заідают их с охотом, бо их организм потре- 
бує тых кормовых складников, якы находят ся 
в тых овочах, 

Отарши люде, котрых организм вст уж роз- 
виненый, не сут так лакомы ‘на овочи, однак 
овочи сут и для них потребны, бо дійствуют 
отживчо на организм и заховуют єго в сві- 
жости. 

Знают о тых користных діланях овочей 
народы и в многых державах дбают о тото. 
штобы овочи стали ся штоденным кормом каж- 
дого человіка. | 

Овочи однак при перехованю их долший 

час псуют ся и на их перехованє потреба мно- 
то отвітно урядженогопомиценя; Штобы мож- 
на их было легче переховати, люде впали на 
помысл перерабяти овочи на суровы сокы. Та- 
кы суровы сокы мают всі складникы даных о- 
вочей и сут незвычайно здоровым безалько- 
тольным напитком. 
: Вырабяют их в специяльных, на тоту ціль 
урядженых фабрыках. Сокы тоты, то чистый 
сок овоча або ягоды *без воды и цукру, містит 
в собі натуральный овочевый цукор и другы 
складникы. Сокы тоты пастерызує ся, штобы 
ся не псули, ани не заміняли на вино и оцет, 
але не варит ся их, бо через варку стратили бы 
витамины, складник барз важный для людско- 
го ортанизма. 

В Німеччині такы суровы овочевы сокы 
пют люде вмісто молока, в Швайцарии выра- 
бят ся их найбольше, бо, Швайцария, то край 
садов, а и у нас.в Польщі вст уж фабрыка су- 
ровых соков коло Познаня, а тепер будує ся 
другу фабрыку коло Ряшева. 

`Фабрыкы тоты для выробу суровых соков 
будут потребовати масу овочей. Коли возме ся 
под розвату и тот факт, же до тепер спрова- 
джат ся до Польщи масу овочей с чужих кра- 
єв, то стане ясным, же заложенє саду при сель- 
ском тосподарстві даст не лем добры овочи для 
родины, але также принесе значны материяль- 
ны користи. 


БОЛАДА СЛАБОСТТА АУРЕ 
Килько италиянов згынуло 
в испанской войні. 


В Римі оголошено 14-ту листу италиян- 
скых легионистов, якы згынули в войні испан- 
ской. На. листі той находит ся 229 назвиск. 

В часі боєв над Ебро в часі от 9. марта до 
30. квітня было убитых 67 офицеров и 544 во- 
яков, а 197 офицеров, 2.219 вояков было ране- 
ных, 11 вояков пропало без вісти а 3-ох доста- 
ло ся до неволі. 

Затальны втраты италиянокы в испанской 
войн! выносят дотепер 5.041 люда. 


ЕМУ” 


Яблоко заслугуюче 
на увагу. 


Часто при закладаню садов люде не звер- 
тают увагы на отм ну садженых дерев овоче- 
вых. Яблонь, груша, черешня, слива и конец. 
Але яка то яблонь, вчасна чи поздна, якы має 
овочи и якый 6ст их смак, о том дов:дуе ся го- 
сподар аж втотчас, коли дерева зачнут родити. 

Таке поступанє при закладаню садов вст 
неправильне, всли хочеме мати сад для прода- 


жи овочей, При торговельном сад! мы мусиме 


числити ся с тым, якы яблока мают найлучшу 
ціну и якы яблока надают ся на тот климат, 
в яком хочеме закладати сад. 

Кром! того для торговл! яблок грав велику 
ролю отпорность яблока на гнитє, а также и 
тото, чи яблока дают ся долго переховати и чи 
не шкодит им занадто транспорт. 

Садовникы захваляют сильно яблоко, ко- 
тре называют „Онтарио”. Яблоко тото походит 
с Канады и ест тепер найбольше поширеным 
яблоком в Німеччині. Дерева сут отпорны на 
мороз, на грунт не сут выбагливы, родят каж- 
дого року. 

Яблока сут великы и тяжкы (4 ‘на кильо) 
неровно округлы и в осени тверды як камень. 
Аж коли полежат стают ся червенавы и доста- 
ют смак солодко-винный и сут сочны. Дают ся 
переховати до літа и то ест их може найкорист- 
нійше свойство, бо продає ся их в том часі ко- 
ли яблока сут найдорозши. 


Чи волк даст ся освоити. 


Недавно мали місце два случаи зажертя 
дітей через освовного волка. Гдеякы люде ста- 
рают ся освоити волка. Чи даст ся он освоити? 
С тым пытанєм звернено ся до дыректора 300- 
льогичного Огорода в Варшаві дра Жабинско- 
го, котрый отвітил, же правдивый волк не о- 
СВОИТ ся НИКОЛИ. 

— Псы, званы волками — сказал др. Жа- 
бинскый — не мают нич спольного с правди- 
вым волком. Волк вст найдикшим звірем и 6- 
сли мале волченя дав ся погласкати и не ро- 
бит никому кривды, то не прото, же оно при- 
выкло и привязало ся д0 людей, але тому, бо 
вст слабе. 

От шестох однак м:сяцов волченя став ся 
чимраз дикше, а по рокови волк вест все для 
человіка опасный. Прото до кліткы с волками 
входит человік все с мітлом, штобы мал ся чим 
боронити. С мітлом иде тому, бо волк барже бо- 
ит ся мітлы, як желізного прута, котрым бє ся 
єго по толовї. 

Прото тыж, всли кто хоче держати волка у 
себе, мусит его тримати або в клітці, або на 
сильной ретязи, котрой волк не мог бы росор- 
вати. 


Боливия запрашат жидов 
с Румунии. 


Жидовска гмина в Букаресті достала от пра- 
вительства Боливии предложенє высылати 
жидов с Румунии до Боливии (державы в По- 
лудневой Амерыці). Боливийске правитель- 
ство прирекат поменьшати жидовскым ими- 
грантом податкы через 25 літ и дати им да- 
ром кольонизацинйны терены, дерево и ин- 
ший будовельный материял. Жиды ‘мали бы 
основати в Боливии свои оселі, отділены от 
сел и міст, где жиют автохтоны. 


Стр. 3. 


Попробуйме сіяти буркун 


(Мелильотус альба). 


Буркун вст у нас мало знаном рослином, 
але за то знав тоту рослину кажда канадийска 
фарма. Належит он до тых рослин, што и сія- 
ный в гдеякых горскых селах болгай, котры 
роснут на каждом грунті, сут отпорны на мо- 
розы, очищают грунт с буряну и справляют ето. 

Буркун має пару отмін, сут отміны жол- 
ты и білы, однолітны и дволтны, але с них 
найбольше поширена. вст отміна дволітна, бі- 
лого буркуна. 

Буркун має свои недобры стороны, а и- 

менно вст он твердый и горкавый и худоба по- 
чатково не хоче его істи. Але мав он и добры 
свойства, а передовсем вст он барз вытревалый 
на морозы, што при остром горском климат! не 
вст маловажне, не боит ся посухы, а росне та- 
кже и на жбырках, удав ся на каждом грунт! 
и то без доброго пригновня и кромі того сам у- 
добрят грунт. 
‚  Вроды дав великы бо около 50 метрычных 
сотнаров с 1-го тектара. Штобы сіно было мяг-: 
че, косят его высоко на якых 15 цм. от землі 
и вяжут в невеличкы снопкы, котры схнут 0- 
коло 2—8 тыждней, пак звозят до стодол. У- 
живают єго также на зелену пашу. Втотчас 
приорюют буркун в осени. 

Худоба початково неохотно заберат.ся до 
буркуна, але поволи привыкат. Особенно ско- 
ро привыкают овцы. ? 

Буркун мав ище одну господарчу ғартость. 
бст он рослином высоко медодайном. Коли он 
квитне, уж здалека, розносит ся приятный за- 
пах меду, а поле ціле обляжене ест пчолами. 
Мед с квітков буркуна єст ясный, о приятном 
смаку и запаху и не цукрів скоро. Прото на- 
дає ся барз добре также для зимованя пчол. 

В виду тых свойств буркун заслугуе на то- 
то, штобы селяне заинтересовали ся ним и по- 
сіяли єто разом с овсом, або другым зерном. 
Повинни тото зробити в першой мірі селяне - 
пасічникы, бо будут мати напевно користь с 
пасік, 


Килько людей гыне под колесами самохо- 
дов. В Парыжі іздят по улицах самоходы так 
скоро, як жебы на улицах не было совсем лю- 
дей. В р. 1925. было там уж 155,400 самохо- 
дов, котры убили 160 людей и зранили 2,607. 
В р. 1930 авт было уж 243.700 и убили они 285 
людей, а зранили 2,088 людей. В р. 1935 авта 
выправили на другий світ 231 людей и пора- 
нили 1549, ав р. 1937. — 247 тысяч авт убило 
246 людей и поранило 1742. Праві каждого 
дня гыне под колесами самоходу одне пары- 
жанин, а 14 выходит с ранами або каліком. 

В Америці числа тоты сут ище высши, бо 
ял подают статыстыкы гыне там каждого ро- 
ку от переіханя автами около 60 тысяч людей. 
Правда, в той самой Амерыці пол милиона 
людей жиє праві стало в автах. Они перено- 
сят ся с небывалом скоростю с місца на місце 
и не мают нигде сталого помешканя. 


Помер, як увиділ самолет. Не лем у нас 
гдеякы люде не виділи зблизка самолету, але 
и в Англии находит ся село Собертон, в ко- 
тром аж недавно по раз перший приземлил ся 
самолет. Тота посадка самолету выкликала 
небывале заинтересованє в селі. Люде шма- 
ряли роботу и біжали присмотріти ся нечува: 
ному диву. Оден різник, Альберт Макон так 
поденервовал ся видом аеропляна, же не до- 
біжал до місца, где был самолет. Он упал 
мертвый на розрыв сердца. 


Стр. 4. 


Што чути в світі и в краю | 


Страшный выбух в копальні. В копальні 
угля Маркгам в Англии наступил страшный 
выбух. В часі выбуху втратило житє $ горни- 
ков, а 123 люда ест засыпаных. Дотепер откс- 
пано и выдобыто на верх 27 люда, решту ста- 
рают ся отнайти. В том числі вст 20 горников 
пораненых. 

В січні 1937 р. в той самой копальн: от ғы- 
буху згынуло 9-ох торников. 

Жиды выізджают с Відня до Мексыку. Г2- 
зеты с Відня доносят, же жиды приготовлят 
перший транспорт жидовской віденской моло- 
дежи до Мексыку. Транспорт тот мав выносити 
5.000 віденскых жидов. По першом транспорт! 
наступит дальша емиграция жидов до Мо- 
ксықу. 

Кром! той прыватной емиграции німецкы 
власти мают в коротком часі выдати зарядже- 
не, регулюче справу жидоғекой емиграции. 

Розстріляно 45 „освобоцителей Росии”. Со- 
вітска тайна, радио-стация доносит, же 3-го мая 
розстріляно 45 членов „Союза освободитолей 
Росии”. 2 

„Наших компанов — доносит комуникат — 
котры дня 1. мая хот'ли убити Сталина, здря- 
джено, але не падаме духом, бо наши компаны 
будут помщены”. 

Покумент питсбургской умовы везут сло- 
вакы с Амерыкы, На польском кораблі, котрый 
має прихати до Гдыні дня 26, т. м., ідут с А- 
мерыкы словакы с документом важным для 
словаков в Чехословакии. 

Документом тым ест угода заключена Е 
Питсбургу в Амерыці меже чехами и словака- 
ми и тварантуюча словакам ровны с чехами 
права в будучой независимой республиці чехо- 
словацкой. 

Чехы по обнятю власти не додержали у- 
мовы и навіт уперали ся при том, што ніт та- 
кой утоды. Тепер писмо, в котром списано у- 
тоду. везе делегация словацка до Чехослора- 
кии. Делєгацию мают в Гдыні встрітити послы- 
словакы с Чехословакии. 


Негус наробил клопоту Лигі Народов. При- 
сланем своих делегатов на засіданє Лигы На- 
родов наробил негус не мало клопоту европей- 
скым политыкам. Справа допущеня делета- 
тов на зас1дане была предметом отдільной тай- 
ной нарады, котра продолжала ся 3 тодины. 

Ведля потолосок, якы кружат в Женеві, 
дыскусия на тоту тему была, незвычайно ожив- 
лена. Несподівано для всіх, Совіты, поддержа- 
ны через делегатов пару инших держав заата- 
копали Англию, стремячи до розбитя умовы и- 
талиянско-антлицкой через потворенє внутрен- 
ных трудностей для Галифакса. 

Делегация француска, заскочена тыма а- 
таками, на разі приняла вычекуючу позыцихо, 
боячи ся внутренно-политычных компликапии 
п случаю выразной поддержкы льорда Гали- 
факса. 

Под конец рішено. же делетаты негуса бу- 
дут допущены на засіданє Лигы Народов. але 
не яко лелетаты Абисынии, лем яко предета- 
вителі негуса. 


Літина о 4-ох очах. В Трапезунд р Турции 
уродила ся дітина о 4-ох очах, с котрых 2 сут 
помйцены над бровами на челі, а 2 нормально 
под бровами. Поза тым дітина, вст нормальна 
и жиє. 

Населене досмотрює ся в том якогоси зло- 
то знаку и дораз, як довідано ся о том. згрома- 
дило ся масово перед хатом, хотячи убити и 

матер и дітину. Аж полиция росогнала толпу. 
Матер и дітину перевезено под сильном ескор- 
том до шпиталя. 

Труют свои дітњ ядом с ужей. По цырках 
показуют нераз оказы ідовитых ужей, котрых 
укушенє приносит, людам смерть. В Индиях 
вст много людей, котры показуют рижны нигу- 
кы с тыма опасныма тадами. Але тоты штук- 
майстры могут сміло то робити, бо там при лов- 
леню ужей вырывают єму зубы и такым спо- 
собом робят вто безопасным. 

Иначе однак поступают в Афрыці. Там уж 
от дітины призвычаюют малого до робленя 
штук с ужами. Штобы однак укушене ужа не 
шкодило, то от дітины ветрікуют єму до кро- 
ви по кус яду ужа. Организм такым способом 
привыкат до отруи и коли такый доросне, не 
шкодит єму нич укушенє того страшного тада. 


Волк знова зажер дітину. В послідном ча- 
сі мал місце уж другый случай зажертя діти- 
ны через волка. С Вильна доносят, же освов- 
ный волк шмарил ся на двох хлопчиков, кот- 
ры выховывали ся в „Дом! Дтины”. Хлопчи- 
кы почали утікати. Оден с них 12-л‘тный Гри- 
цернишко пошпотал ся на несчаств и упал на 
землю. 

Волк допал вто и пережер єму горло. По- 
каль выбіжали люде, тина уж не жила. Волк 
оставил свою жертву и скрыл ся в сусідном 
огороді, где застрілила его полиция. 

Зластителем волка был Карницкый, кот- 
рый мешкал недалеко. Он держал волка на ре- 
тязи. Попередной ночи волк урвал ся и нады- 
бавши двох хлопчиков, одного с них зажер. 


Страшна злива на Прикарпатской Руси. 
Перед пару днями над полночном частю окру- 
га Верховина на Прикарпатской Руси перешла 
шалена буря, котра тревала 4 тодины. 

Лял так сильный дождж, же ріка Уж и єй 
притокы розляли ся по полях, ницачи заствы 
и хаты. Дорогы сут поперерываны в многых 
місцах. В селі Жорнава уровень воды поднес 
ся о 2 метры 70 цм. Вода знищила голорно 6!- 
дны села вздолж дорогы Ужгород-Умок. Вола 
пришла так скоро, же с мнотых хат лем с тру- 
дом потрафили утечи. 

Гпафиня Вельопольска засуджена на ка- 
ру пожизненной вязницы. Перед близко ро- 
ком власти німецкы арештовали польску ары- 
стократку гр. Вельопольску в часі, коли она 
переїзджала через Німеччину до Парыжа. По- 
мимо старань и заходов не удало су родині 
освободити ю с арешту. В послідном тыждні 

Окрадали небощиков. В Японии в кргма- 
тории (дом, в котром палят тіла померших 30- 
ве ся крематория. В тдеякых державах ест 
звычай, же тіл померших не ховают в гробах, 
лем палят; а попел с тіл складат родина до по- 
суд, званых урнами и переховув у себе дома) 
реботникы заняты при паленю тіл выберали 
з попелу золоты зубы, перстені и инши доро- 
гоцінны предметы. Ведля обчислень вартость 
зрабованых такым способом предметов выно- 
сит около пол милиона вн. Роботников арешто- 
вано, 

Умер б. румунскый премер Гога. Недав- 
ный премер румунского правительства Гога 
умер дня 8 мая в своем дворци в Семиграді. 
Гога початково належал до партии националь- 
ной, а погодивше основал власну партию. кот- 
ра называла ся християнско - национальном 
партиом румунском. Дня 28 трудня 1937 р. 
по уступленю правительства Татареску Гога 
одержал от короля мисию утвореня прағитель- 
ства, во глав: котрого стоял до 10. лютого 1938. 


Зельопольску засудил німец- 
пожизненной вязкицы за 


Злива в Румунии. В результат! долтотре- 
валых сильных дожджей в Банаті, Бесарабии 
и полудневой Молдавии выляли рікы Бержа- 
ва, Караш и Тимис, заливаючи три міста. Аму- 
ницийна фабрыка и фабрыка рольничих ма- 
шин остали без елєктрічного току. В селі Мо- 
ниян втопил ся оден хлоп разом с конями. 
Люгазу — баба. Ц:ла долина выглядат як.одно 
велике озеро. 

Палячи ся авта в`іхали меже людей. [> ча- 
сі автомобильных заводов под Льондоном мал 
місце страшный случай» На одном француском 
авті запалила ся бензына. Шофер хотіл задер- 
жати авто, але ідучий за ним другый шофер 


не потрафил задержати воза и ударил в па- 7 


ляче ся авто. Отень перенес ся на друге авто 
и оба авта, находячи ся в поломени, силом роз- 
гону в”хали меже тоту народа, приглядаючо- 
го ся заводом. 

Маса людей, а также оба шоферы сут ра- 
нены. 


ПОМ ЩАЙТЕ 
ОГОЛОШЕНЯ 


В ГАЗЕТ! „ЛЕМКО“. 


Комунальна Каса Ощадности 
Повіта Краковского в Кракові 


Рок основаня 1882, 


ЦЕНТРАЛЯ КРАКОВ, УЛ. ПИЯРСКА 1. 
тел. 115-97, 131-73, 101-03. 


Отд лен я: 


КРЫНИЦА, тел. 


112. 


ВЕЛИЧКА, тел. 6, 


Вс! порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ, 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ, 


БЕЗОПАСНОСТЬ. 


ДОБРЫЙ ПРОЦЕНТ. 


Типография А. Гольдмана, во Львові, ул. Сикстуска Ч, 19. 


